CELEX: 
Language: lv
Date: 2019-10-01 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2019/1241 papildina ar detalizētiem noteikumiem par reāllaika zvejas aizliegumu īstenošanu ziemeļu garneles zvejniecībās Skagerakā

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Viens no galvenajiem kopējās zivsaimniecības politikas (KZP) reformas mērķiem, kas izvirzīti Regulā (ES) Nr. 1380/2013
                  1
                (“pamatregula”), ir nodrošināt, ka zvejas un akvakultūras darbības ilgtermiņā ir vidiski ilgtspējīgas un tiek pārvaldītas atbilstīgi mērķiem nodrošināt ieguvumus ekonomiskajā, sociālajā un nodarbinātības jomā un veicināt pārtikas pieejamību. Tajā pašā laikā ar minēto regulu ir izveidots vispārējais satvars reģionālai sadarbībai saglabāšanas pasākumu jomā.
            
            
               Regula (ES) 2019/1241
                  2
               , kuras V pielikumā ir noteikti reģionālie tehniskie pasākumi attiecībā uz Ziemeļjūru, stājās spēkā tikai 2019. gada 14. augustā, un tajā nav paredzēti pārejas pasākumi attiecībā uz procedūru, kuru ievēro, kad pieņem deleģētos aktus, ar ko groza šādus reģionālos tehniskos pasākumus. Kopīgo ieteikumu Apvienotā Karaliste, Beļģija, Dānija, Francija, Nīderlande, Vācija un Zviedrija iesniedza un ZZTEK novērtēja pirms Regulas (ES) 2019/1241 stāšanās spēkā, tāpēc uz Regulu (ES) 2019/1241 neatsaucās. Tomēr, ņemot vērā šo izņēmuma situāciju, Komisija uzskata, ka, pamatojoties uz tai patlaban pieejamo informāciju no kopīgā ieteikuma un ZZTEK novērtējuma, nav neviena elementa, kas liecinātu par to, ka ierosinātie tehniskie pasākumi neatbilst prasībām, kuras attiecībā uz tehniskajiem pasākumiem noteiktas Regulas (ES) 2019/1241 15. pantā.
            
            
               Ar Regulu (ES) 2018/973
                  3
                ir izveidots daudzgadu plāns demersālajiem krājumiem Ziemeļjūrā un zvejniecībām, kas minētos krājumus izmanto. Regulas (ES) 2018/973 9. pants pilnvaro Komisiju saskaņā ar tās pašas regulas 16. pantu pieņemt deleģētos aktus, lai minēto regulu papildinātu attiecībā uz tehniskiem pasākumiem. Šādi tehniskie pasākumi var ietvert zvejas rīku raksturlielumu specifikācijas un noteikumus par to izmantošanu, kā arī konkrētu zvejas rīku izmantošanas un zvejas darbību ierobežojumus vai aizliegumus noteiktos apgabalos vai periodos. 
            
            
               Pamatregulas 18. pants nosaka, ka gadījumos, kad Komisijai ir piešķirtas pilnvaras pieņemt pasākumus, izmantojot deleģētos aktus, dalībvalstis, kas ir tieši ieinteresētas pārvaldībā, var iesniegt kopīgus ieteikumus, kuri iecerēti, lai sasniegtu attiecīgo Savienības pieņemto saglabāšanas pasākumu, daudzgadu plānu vai īpašo izmetumu plānu mērķus. Kad dalībvalstis ir vienojušās par kopīgu ieteikumu, tās var ierosināt Komisijai to iestrādāt deleģētā aktā. 
            
            
               Ņemot vērā iepriekšminēto, Shēveningenas grupa ir pieņēmusi kopīgo ieteikumu ar mērķi īstenot pasākumus, kuri kā apspriešanās iznākums fiksēti 2018. gada sanāksmes ar Norvēģiju saskaņotajā protokolā
                  4
               . Šos pasākumus ir sagatavojusi ES un Norvēģijas darba grupa par tehniskiem pasākumiem Skagerakā, par tiem ir diskutēts oficiālās apspriedēs starp ES un Norvēģiju 2018. gada 5. un 6. septembrī Gēteborgā (Zviedrija), un tie ir saskaņā ar 3. un 4. pantu ES un Norvēģijas nolīgumā par savstarpēju piekļuvi zvejai Skagerakā
                  5
               . Kopīgajā ieteikumā iekļauts arī priekšlikums grozīt 2010. gada 12. augusta Regulu (ES) Nr. 724/2010, ar ko paredz sīki izstrādātus noteikumus par to, kā konkrētās zvejniecībās Ziemeļjūrā un Skagerakā īstenojami zvejas liegumi reāllaikā
                  6
               .
            
            
               Vadīdamies pēc pamatregulas 18. panta, Ziemeļjūras dalībvalstu zivsaimniecības nozares vadītāji, kas Shēveningenas grupā sadarbojas kopš 2004. gada, 2013. gada decembrī izveidoja augsta līmeņa grupu un vienojās par saprašanās memorandu, kurā izklāstīti grupas principi un darba metodes. Grupas locekles ir Apvienotā Karaliste, Beļģija, Dānija, Francija, Nīderlande, Vācija un Zviedrija. Grupas priekšsēdētāju izraugās uz vienu gadu, un no 2019. gada 1. janvāra līdz 2019. gada 31. decembrim tās priekšsēdētāja ir Dānija. Kopīgo ieteikumu izstrādē augsta līmeņa grupai palīdz tehniskā grupa.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Apspriešanās ar ieinteresētajām personām
            
            
               Shēveningenas grupa apzinās, cik liela nozīme, ņemot vērā pamatregulas 18. panta 2. punktu, kopīgu ieteikumu izstrādes procesā ir jēgpilnam ieinteresēto personu devumam. 
            
            
               ES un Norvēģijas darba grupas darbā un ES un Norvēģijas apspriedēs par tehniskiem pasākumiem Skagerakā, kuru rezultātā tika izstrādāts kopīgais ieteikums, notika regulāra un detalizēta sadarbošanās ar ieinteresētajām personām. Konkrēti, darba grupai bija plašas diskusijas ar Ziemeļjūras konsultatīvās padomes (Ziemeļjūras KP) Skageraka un Kategata darba grupas locekļiem un šā ieteikuma aptvertās Norvēģijas nozares pārstāvjiem, jo īpaši ES un Norvēģijas apspriedēs, kas norisinājās 2018. gada 25. aprīlī Skāgenā (Dānija) un 2018. gada 26. maijā Gēteborgā (Zviedrija). Turklāt Ziemeļjūras KP Skageraka un Kategata darba grupas sanāksmēs piedalījās dalībvalstu pārstāvji. 
            
            
               2018. gada 10. jūlijā ES un Norvēģijas darba grupa ziņojuma projektu apspriešanas nolūkos nosūtīja ietekmētajām zivsaimniecības ražotāju organizācijām (Zviedrijā: Sveriges Fiskares Producentorganisation, Havs- och Kustfiskarnas Producentorganisation, Zviedrijas Pelaģiskās zvejas federācija; Dānijā: Danmarks Fiskeriforening Producent Organisation). Attiecīgo ražotāju organizāciju rakstiskas piezīmes par šo ziņojuma projektu tika pievienotas galīgajam ziņojumam pirms ES un Norvēģijas apspriešanās 2018. gada septembrī.
            
            
               Kopīgie ieteikumi
            
            
               Saskaņā ar procedūru, kas aprakstīta Regulas (ES) Nr. 1380/2013 18. pantā, kopīgais ieteikums ir iznākums diskusijai starp dalībvalstīm, kuras ir tieši ieinteresētas pārvaldībā. 
            
            
               Kopīgajam ieteikumam ir divi galvenie elementi. 
            
            
               1.Specifikācijas attiecībā uz reāllaika zvejas aizliegumiem, kuru mērķis ir ziemeļu garneles (Pandalus borealis) mazuļu aizsardzība. Kopīgajā ieteikumā ir iekļauts atbrīvojums attiecībā uz garneļu traļiem, kuri aprīkoti ar īpašām ierīcēm, kas kalpo nevēlamas mazuļu nozvejas samazināšanai. Šie elementi ir atbilstoši elementiem, kas norādīti ES un Norvēģijas 2018. gada 5. un 6. septembra apspriežu saskaņotajā protokolā.
            
            
               2.To zvejas rīku saraksta paplašināšana, kas esošajos reāllaika zvejas aizliegumos, kuri noteikti zivju mazuļu aizsardzībai Ziemeļjūrā un Skagerakā, norādīti kā tādi, kas atbrīvoti [no izmantošanas aizlieguma]. Kopīgajā ieteikumā ierosināts sarakstā iekļaut 1. punktā aprakstītos garneļu traļus un no tā izslēgt Norvēģijas omāra specializētajā zvejā izmantotos traļus, izņemot tos, kas aprīkoti ar Nordmøre tipa režģi.
            
            
         
         
            
               Zivsaimniecības zinātnes, tehnikas un ekonomikas komiteja (ZZTEK) 
            
            
               Komisijai 2019. gada 7. martā iesniegtā kopīgā ieteikuma galvenie elementi, pamatojoties uz sākotnējo ad hoc novērtējumu
                  7
               , tika izvērtēti ZZTEK plenārsēdē 2019. gada 1.–5. jūlijā.
            
            
               ZZTEK par tiem izdarīja šādus secinājumus. 
            
            
               Ierosinātajai reāllaika zvejas aizliegumu sistēmai piemīt potenciāls radīt labvēlīgus ieguvumus saglabāšanas jomā saskaņā ar Regulas (ES) 2018/973 mērķi.  Tāpēc būtu lietderīgi to ieviest Skagerakā, vadoties pēc Shēveningenas grupas iesniegtajā kopīgajā ieteikumā izklāstītajām specifikācijām. Reāllaika zvejas aizliegumu sistēmas iedarbīgums būtu rūpīgi jāuzrauga un jāizvērtē saskaņā ar kopīgajā ieteikumā paredzēto izskatīšanas mehānismu.  Sistēmā būtu jāiestrādā īpaša kombinētajam režģim paredzēta uzraudzības programma, kas dod iespēju pārliecināties, vai minētais režģis pastāvīgi nodrošina, ka mazizmēra ziemeļu garneļu nozveja nepārsniedz robežlielumu.
            
            
               Regulu (ES) Nr. 724/2010 varētu grozīt, lai sarakstā ar zvejas rīkiem, kuri no reāllaika zvejas aizliegumiem atbrīvoti, iekļautu ar selektivitātes ierīcēm aprīkotus zvejas rīkus, pamatojoties uz to, ka tie ir pietiekami, lai nodrošinātu, ka zivju piezvejas nepārsniedz minētajā regulā noteiktos robežlielumus. Tomēr attiecībā uz traļiem, ko izmanto Norvēģijas omāra specializētajā zvejā un kas aprīkoti ar Nordmøre tipa selektīvo režģi, jānorāda, ka to iedarbīgums ir atkarīgs no attiecīgo piezvejas sugu garumu sadalījuma. Tāpēc ir lietderīgi iekļaut īpašu šādiem zvejas rīkiem paredzētu uzraudzības programmu, kas dod iespēju pārliecināties, ka attiecīgie robežlielumi netiek sasniegti. Turklāt, atzīstot mencas smago stāvokli Ziemeļjūrā un Norvēģijas omāra zvejniecībās izmantoto Nordmøre tipa režģu pierādīto iedarbīgumu mencas piezvejas samazināšanā līdz mazāk nekā 1 % no kopējās nozvejas, ir lietderīgi veicināt šādu zvejas rīku izmantošanu un ļaut dalībvalstīm reāllaika zvejas aizliegumu kontekstā vākt datus par to iedarbīgumu zivju mazuļu nozveju samazināšanā. Ja šie dati liecina, ka robežlielumi tiek pārsniegti, šādus zvejas rīkus izmantot attiecīgajos reāllaika zvejas aizliegumos vairs nebūtu jāatļauj. 
            
            
               Saskaņā ar Kopīgās praktiskās rokasgrāmatas 18.15. punktu steidzamības vai citu praktisku apsvērumu dēļ un vienkāršības labad tiesību aktā ir iespējams iekļaut noteikumus, kas faktiski ir cita tiesību akta materiālo tiesību normu grozījumi. Šādi materiālo tiesību normu grozījumi var attiekties uz cita tiesību akta darbības jomu, atkāpēm no tajā noteiktajiem pienākumiem, izņēmumiem no tiesību akta piemērošanas perioda utt. Turklāt Kopīgās praktiskās rokasgrāmatas 18.15.2. punktā noteikts, ka gadījumos, kad materiālo tiesību normu grozījumam ir ļoti ierobežota darbības joma, ir pieļaujams neveikt tekstuālu attiecīgā tiesību akta grozījumu.
            
            
               Pamatojoties uz ZZTEK veikto izvērtējumu un Shēveningenas grupas sniegtās informācijas iekšējo novērtējumu Komisijas dienestos, Komisija uzskata, ka iesniegtais kopīgais ieteikums ir saskaņā ar Regulas (ES) Nr. 1380/2013 18. pantu, kā izklāstīts iepriekš.
            
            
               3.DELEĢĒTĀ AKTA JURIDISKIE ASPEKTI
            
            
               Ierosināto pasākumu kopsavilkums
            
            
               Juridiskās darbības galvenais mērķis ir pieņemt pasākumus, kas būtu vajadzīgi, lai izpildītu pienākumus, kuri noteikti Savienības tiesību aktos vides jomā.
            
            
               Regulā ir norādītas konkrētu apgabalu zvejniecības, kurām piemēro īpašus pasākumus. 
            
            
               Juridiskais pamats
            
            
               Eiropas Parlamenta un Padomes Regulas (ES) 2019/1241 15. un 19. pants. 
            
            
               Subsidiaritātes princips
            
            
               Priekšlikums ir Eiropas Savienības ekskluzīvā kompetencē.
            
            
               Proporcionalitātes princips
            
            
               Priekšlikums ietilpst to deleģēto pilnvaru tvērumā, kas Komisijai piešķirtas ar Eiropas Parlamenta un Padomes Regulas (ES) 2019/1241 15. un 19. pantu, un paredz vienīgi tādus pasākumus, kas vajadzīgi, lai sasniegtu šo pilnvaru piešķiršanas mērķi.
            
            
               Juridisko instrumentu izvēle
            
            
               Ierosinātais juridiskais instruments: Komisijas deleģētā regula.
            
            
               
         
         
            
               KOMISIJAS DELEĢĒTĀ REGULA (ES) …/..
            
            
               (1.10.2019),
            
            
               ar ko Eiropas Parlamenta un Padomes Regulu (ES) 2019/1241 papildina ar detalizētiem noteikumiem par reāllaika zvejas aizliegumu īstenošanu ziemeļu garneles zvejniecībās Skagerakā
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2019. gada 20. jūnija Regulu (ES) 2019/1241 par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr. 1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005
                  8
               , un jo īpaši tās 15. panta 2. punktu, 
            
            
               tā kā:
            
            
               (1)2019. gada 14. augustā stājās spēkā jauna regula par zvejas resursu saglabāšanu un jūras ekosistēmu aizsardzību ar tehniskiem pasākumiem – Regula (ES) 2019/1241. Tās V pielikumā ir paredzētas īpašas normas attiecībā uz tehniskiem pasākumiem, kas reģionālā līmenī noteikti Ziemeļjūrā, Skagerakā un Kategatā, un tās ietver arī noteikumus par linuma acs izmēru, saistītiem nosacījumiem un piezveju. Minētās regulas 15. pants pilnvaro Komisiju pieņemt deleģētos aktus, lai grozītu, papildinātu, atceltu Regulas (ES) 2019/1241 pielikumos izklāstītos tehniskos pasākumus vai noteiktu atkāpes no tiem, arī saistībā ar reāllaika zvejas aizliegumiem un noteikumiem par zvejas darbību vietas maiņu. 
            
            
               (2)Ar Regulu (ES) 2019/1241 ir izveidots tādu tehnisko pasākumu satvars, kuriem būtu jāpalīdz sasniegt KZP mērķus zvejot maksimālajā ilgtspējīgas ieguves apjomā, samazināt nevēlamas nozvejas un izskaust izmetumus un jāpalīdz sasniegt labu vides stāvokli, kas noteikts Eiropas Parlamenta un Padomes Direktīvā 2008/56/EK. Šādiem tehniskajiem pasākumiem būtu īpaši jāveicina jūras sugu mazuļu un nārsta baru aizsardzība, ko panāk, izmantojot selektīvus zvejas rīkus un pasākumus, kuru mērķis ir nepieļaut nevēlamas nozvejas.
            
            
               (3)Regulā (ES) 2019/1241 pārejas pasākumi nav paredzēti. Tāpēc, lai nodrošinātu saderību starp šo deleģēto regulu, Komisijas Regulu (ES) Nr. 724/2010
                  9
                un Regulu (ES) 2019/1241, ar kuru ir atcelta Regulas (EK) Nr. 1224/2009
                  10
                IV nodaļas IV sadaļas 3. iedaļa, Regulā (ES) 2019/1241 paredzētie nosacījumi jāpiemēro, vienlaikus ņemot vērā pašreizējo izņēmuma situāciju. 
            
            
               (4)Pamatojoties uz dalībvalstu sniegto informāciju, Zivsaimniecības zinātnes, tehnikas un ekonomikas komiteja (ZZTEK) ir pozitīvi novērtējusi
                  11
                informāciju, ko reģionālā grupa sniegusi, lai pamatotu kopīgajā ieteikumā iekļautos tehniskos pasākumus. Šo kopīgo ieteikumu dalībvalstis izstrādāja un iesniedza un ZZTEK novērtēja pirms Regulas (ES) 2019/1241 stāšanās spēkā, tāpēc atsauces uz minēto regulu netika izdarītas. Tomēr, ņemot vērā pašreizējo izņēmuma situāciju, Komisija uzskata, ka, pamatojoties uz tai patlaban pieejamo informāciju no kopīgā ieteikuma un ZZTEK novērtējuma, nav neviena elementa, kas liecinātu par to, ka papildus ierosinātie tehniskie pasākumi neatbilst prasībām, kas attiecībā uz tehniskajiem pasākumiem noteiktas Regulas (ES) 2019/1241 15. pantā.
            
            
               (5)Ja dalībvalstis, kuras ir tieši ieinteresētas kādas zvejniecības pārvaldībā, uzskata, ka ir vajadzīgi pasākumi, kas ar reāllaika zvejas aizliegumiem zvejas apgabalos nodrošina zivju mazuļu baru aizsardzību, Komisija ir pilnvarota saskaņā ar Regulas (ES) 2019/1241 15. panta 2. punktu šādus pasākumus pieņemt, izmantojot deleģētos aktus, kas pamatojas uz minēto dalībvalstu iesniegtu kopīgu ieteikumu. 
            
            
               (6)Regulas (ES) 2019/1241 19. pantā ir noteikti konkrēti elementi, kas kopīgajā ieteikumā iekļaujami saistībā ar reāllaika zvejas aizliegumu noteikšanu. 
            
            
               (7)Saskaņā ar Regulas (ES) 2019/1241 19. panta 1. punkta d) apakšpunktu kopīgā ieteikumā, ko iesniedz saistībā ar reāllaika zvejas aizliegumu noteikšanu, iekļauj kontroles un uzraudzības kārtību. Eiropas Savienības un Norvēģijas 2018. gada 6. septembra Saskaņotajā secinājumu protokolā ir izklāstītas procedūras un paraugošanas metodika ziemeļu garneles (Pandalus borealis) reāllaika zvejas aizliegumu noteikšanai Skagerakā.
            
            
               (8)Apvienotā Karaliste, Beļģija, Dānija, Francija, Nīderlande, Vācija un Zviedrija ir tieši ieinteresētas Skageraka zvejniecību pārvaldībā. Pēc apspriešanās ar Ziemeļjūras konsultatīvo padomi minētās dalībvalstis 2019. gada 7. martā iesniedza Komisijai kopīgu ieteikumu par deleģēto aktu, kas Savienības tiesību aktos ieviestu minētajā saskaņotajā protokolā izklāstītos pasākumus. 2019. gada 26. augustā kopīgais ieteikums tika grozīts.
            
            
               (9)2019. gada 31. jūlijā par kopīgo ieteikumu apspriedās ar Zivsaimniecības ekspertu grupu.
            
            
               (10)ZZTEK uzskatīja, ka ierosinātajai reāllaika zvejas aizliegumu sistēmai piemīt potenciāls radīt labvēlīgus ieguvumus saglabāšanas jomā saskaņā ar Regulas (ES) 2018/973
                  12
                mērķi.  Tāpēc būtu lietderīgi to ieviest Skagerakā, vadoties pēc Shēveningenas grupas iesniegtajā kopīgajā ieteikumā izklāstītajām specifikācijām. Reāllaika zvejas aizliegumu sistēmas iedarbīgums būtu rūpīgi jāuzrauga un jāizvērtē saskaņā ar kopīgajā ieteikumā paredzēto izskatīšanas mehānismu.  Sistēmā būtu jāiestrādā īpaša izmērselektīvajam kombinētajam Nordmøre tipa režģim paredzēta uzraudzības programma, kas dod iespēju pārliecināties, vai minētais režģis pastāvīgi nodrošina, ka mazizmēra ziemeļu garneļu nozvejas nepārsniedz robežlielumu.
            
            
               (11)Kopīgajā ieteikumā ierosināts, ka būtu jāatļauj kuģiem, kas ziemeļu garneli zvejo ar demersālajiem traļiem, kuru linuma acs izmērs ir 35–69 mm un kuri aprīkoti ar Nordmøre tipa šķirotājrežģi, kam attālums starp stieņiem nepārsniedz 19 mm, turpināt minētās sugas zveju apgabalos, kuros noteikti reāllaika zvejas aizliegumi.
            
            
               (12)Komisijas Regulā (ES) Nr. 724/2010
                  13
                ir noteikti sīki izstrādāti noteikumi par to, kā konkrētās zvejniecībās Ziemeļjūrā un Skagerakā īstenojami reāllaika zvejas aizliegumi. Regulas (ES) Nr. 724/2010 7. pantā paredzēts, ka tad, ja zivju mazuļu procentuālā daļa nozvejā sasniedz noteiktu robežlielumu, attiecīgā piekrastes dalībvalsts aizliedz attiecīgajā apgabalā zvejot ar jebkādiem zvejas rīkiem, izņemot pelaģiskos traļus, riņķvadus, dreifējošos tīklus un džigerus siļķu, makreļu un stavridu zvejai, zivju ķeramos grozus, ķemmīšgliemeņu dragas un žaunu tīklus. 
            
            
               (13)ZZTEK ir izvērtējusi demersālos traļus, kuru linuma acs izmērs ir 35–69 mm, ar kuriem zvejo ziemeļu garneli un kuri aprīkoti ar Nordmøre tipa šķirotājrežģi, kam attālums starp stieņiem nepārsniedz 19 mm, un secinājusi, ka minētie traļi ir ļoti selektīvi un faktiski samazina zivju mazuļu piezvejas
                  14
               . Ņemot vērā minēto ieteikumu, ir lietderīgi Regulas (ES) Nr. 724/2010 7. panta 1. punktā dotajā sarakstā ar zvejas rīkiem, uz kuriem attiecas atbrīvojums, iekļaut minētā zvejas rīka izmantošanu ziemeļu garneles zvejniecībā.
            
         
         
            
               (14)Lai gan ZZTEK ir apstiprinājusi Nordmøre tipa režģu iedarbīgumu zivju mazuļu piezveju samazināšanā, tā ir arī norādījusi, ka ar kombinēto Nordmøre tipa režģi aprīkotu zvejas rīku iedarbīgums ziemeļu garneles mazuļu nozvejas samazināšanā vēl jānoskaidro. Pamatojoties uz ZZTEK atzinumu, ir lietderīgi paredzēt īpašas uzraudzības programmas, kas dod iespēju verificēt, vai šis zvejas rīks pastāvīgi nodrošina, ka ziemeļu garneles mazuļu proporcija nozvejā ir maza.
            
            
               (15)ZZTEK apstiprina ieguvumus, ko saglabāšanas jomā nodrošina ar Nordmøre tipa režģi aprīkoti zvejas rīki, kad tos izmanto Norvēģijas omāra (Nephrops norvegicus) specializētajā zvejā. Ņemot vērā minēto ieteikumu un atzīstot attiecīgā zvejas rīka pierādīto spēju līdz minimumam samazināt mencas piezvejas, ir lietderīgi Regulas (ES) Nr. 724/2010 7. panta 1. punktā dotajā sarakstā ar zvejas rīkiem, uz kuriem attiecas atbrīvojums, iekļaut minētā zvejas rīka izmantošanu Norvēģijas omāra zvejniecībā.
            
            
               (16)Tomēr ZZTEK norāda, ka šādu ierīču iedarbīgums Norvēģijas omāra zvejniecībā ir atkarīgs no zvejas operācijās gūto piezvejas sugu īpatņu garumu sadalījuma un ka šis sadalījums būs noteicošais nozvejas robežlieluma sasniegšanas faktors. Lai pārliecinātos par to, vai šis zvejas rīks pastāvīgi nodrošina, ka mazuļu piezvejas nepārsniedz robežlielumu, un ļautu dalībvalstīm vākt papildu datus, kā norādījusi ZZTEK, zvejas operācijām, kurās šādus zvejas rīkus izmanto zvejas aizlieguma apgabalos, būtu jāpiemēro īpaša uzraudzības programma. 
            
            
               (17)Ņemot vērā visus iepriekš minētos konstatējumus, Komisija būtībā uzskata, ka pragmatiska, bet vienlaikus piesardzīga pieeja zvejniecību pārvaldībā ir iekļaut šo zvejas rīku Regulas (ES) Nr. 724/2010 7. panta 1. punkta sarakstā ar zvejas rīkiem, uz kuriem attiecas atbrīvojums, lai varētu noteikt pagaidu atbrīvojumus, jo pretējā gadījumā datu vākšana nebūtu iespējama. Turklāt Norvēģijas omāra zvejniecībās izmantoto Nordmøre tipa režģu spēja samazināt mencas piezvejas līdz ļoti zemiem līmeņiem ir pierādīta. Ņemot vērā mencas krājuma pašreizējo stāvokli Ziemeļjūrā, Komisija uzskata, ka šādu zvejas rīku izmantošana ir piemērots līdzeklis, kā pēc iespējas samazināt nevēlamu mencas nozveju.
            
            
               (18)Ņemot vērā to, ka ar Regulu (ES) 2019/1241 ir atcelta Regulas (EK) Nr. 1224/2009
                  15
                IV nodaļas IV sadaļas 3. iedaļā iekļautā pilnvarojošā norma, uz kuras pamata tika pieņemta Komisijas Regula (ES) Nr. 724/2010, un tātad izdarīt turpmākus grozījumus minētajā aktā vairs nav iespējams, un ņemot vērā to, ka ir nepieciešams nodrošināt ar kopīgo ieteikumu ierosināto saskaņotajā protokolā iekļauto pasākumu īstenošanu, ir lietderīgi pieņemt vajadzīgās izmaiņas, atbilstošo normu iekļaujot ar šo deleģēto regulu. 
            
            
               (19)Kopīgajā ieteikumā ierosinātie pasākumi ir saskaņā ar Regulas (ES) Nr. 1380/2013 18. panta 3. punktu un ar Regulas (ES) 2019/1241 15. panta 2., 4. un 5. punktu un 19. pantu, un tātad tos var iekļaut šajā regulā,
            
            
                 
            
            
               IR PIEŅĒMUSI ŠO REGULU.
            
            
               1. pants
            
            
               Priekšmets
            
            
               Šī regula nosaka detalizētus noteikumus par to, kā ziemeļu garneles (Pandalus borealis) mazuļu aizsardzības nolūkā īstenojami reāllaika zvejas aizliegumi Skagerakā.
            
            
               2. pants
               Definīcijas
            
            
            
               Šajā regulā piemēro šādas definīcijas:
            
            
               (a)“Skageraks” ir apgabals, kuru rietumos norobežo līnija, kas novilkta no Hanstholmas bākas līdz Lindesnes bākai, un dienvidos – līnija, kas novilkta no Skāgenas bākas līdz Tistlarnas bākai un no šā punkta līdz tuvākajam punktam Zviedrijas krastā;
            
            
               (b)“zvejas rīka iemetiens” ir darbība no zvejas rīka ievietošanas līdz tā pacelšanai;
            
            
               (c)“kopīgas resursu izmantošanas plāns” ir plāns, kas norādīts īpašajā kontroles un inspekcijas programmā, kura izveidota atbilstīgi Padomes Regulas (EK) Nr. 1224/2009 95. pantam;
            
            
               (d)“ziemeļu garneles mazuļi” ir ziemeļu garneles (Pandalus borealis) īpatņi, kuru galvkrūšu vairogs ir īsāks par 14,8 mm. Galvkrūšu vairoga garumu mēra paralēli viduslīnijai no viena acs dobuma aizmugures līdz tālākajai galvkrūšu vairoga malai;
            
            
               (e)“Nordmøre tipa režģis” ir selektivitātes ierīce, ko ievieto tralī un kas sastāv no slīpi savērsta režģa un izejas atvēruma. Šī ierīce ļauj zvejas rīkā iekļūt garnelēm vai Norvēģijas omāriem, bet novērš nevēlamas zivju piezvejas, izvadot tās pa izejas atvērumu.
            
            
               3. pants
            
         
         
            
               Nozvejas robežlielums
            
            
               Nozvejas robežlielums, kura sasniegšanas gadījumā tiek noteikts reāllaika zvejas aizliegums saskaņā ar šo regulu, ir ziemeļu garneles mazuļu daudzums, kas atbilst 20 % (svara izteiksmē) ziemeļu garneles kopējās nozvejas vienā zvejas rīka iemetienā.
            
            
               4. pants
            
            
               Inspekcijas 
            
            
               1.Informācijas avots, ko izmanto, lai uzraudzītu nozvejas robežlielumus, ir inspekcijas, kurās kompetentās kontroles iestādes jūrā inspicē zvejas kuģus, kas ziemeļu garneli (Pandalus borealis) zvejo ar demersālajiem traļiem, kuru linuma acs izmērs ir vismaz 32 mm.
            
            
               2.Piekrastes dalībvalsts un/vai dalībvalsts, kas piedalās kopīgā operācijā saskaņā ar kopīgas resursu izmantošanas plānu, identificē apgabalus un periodus, kuros pastāv risks sasniegt nozvejas robežlielumu. 
            
            
               3.Inspekcijas jo īpaši veic saskaņā ar 2. punktu identificētajos apgabalos, lai konstatētu, vai ziemeļu garneles mazuļu procentuālā daļa ir sasniegusi nozvejas robežlielumu.
            
            
               4.Kontroles iestādes ziemeļu garneles nozvejas inspicē, izmantojot I pielikumā aprakstīto paraugošanas procedūru.
            
            
               5.Inspekcijas datus un ziemeļu garneles mazuļu daudzumu paraugā reģistrē paraugošanas protokolā, kas noteikts II pielikumā. Paraugošanas ziņojuma veidlapu, kas iekļauta II pielikumā, pienācīgi aizpilda tūlīt pēc parauga izmērīšanas.
            
            
               6.Ja ziemeļu garneles daudzums zvejas rīka iemetienā ir mazāks par 100 kg, šo zvejas rīka iemetienu par pamatu zvejas aizlieguma ieteikšanai neizmanto.
            
            
               5. pants
            
            
               Paziņojumi par robežlielumu
            
            
               1.Ja saskaņā ar 4. panta 4. punktu ievākto paraugu rezultāti vismaz divos zvejas rīka iemetienos 96 stundu laikā rāda, ka ziemeļu garneles mazuļu daudzums ir sasniedzis nozvejas robežlielumu, 4. panta 5. punktā minētais paraugošanas ziņojums tiek nekavējoties aizpildīts un nosūtīts piekrastes dalībvalsts kontaktpunktam, kas apsver, vai būtu jānosaka reāllaika zvejas aizliegums. Nosūtītos paraugošanas ziņojumus var papildināt par inspekcijām atbildīgo kontroles iestāžu ieteikums noteikt reāllaika zvejas aizliegumu.
            
            
               2.Ja ziemeļu garneles mazuļu proporcija ir lielāka par 40 % no minētās sugas kopējās nozvejas, kontroles iestādes reāllaika zvejas aizliegumu drīkst ieteikt, pamatojoties uz vienu paraugu.
            
            
               6. pants
            
            
               Zvejas aizliegums
            
            
               1.Pamatojoties uz 4. panta 4. punktā minētajiem paraugošanas ziņojumiem, attiecīgā piekrastes dalībvalsts drīkst saskaņā ar 7. pantu noteiktā apgabalā (“zvejas aizlieguma apgabals”) aizliegt ziemeļu garneles zveju ar demersālajiem traļiem, kuru linuma acs izmērs ir vismaz 32 mm.
            
            
               2.Neatkarīgi no 1. punkta traleriem, kuri ziemeļu garneles zvejā izmanto izmērselektīvo Nordmøre tipa režģi, kas minēts III pielikumā, drīkst atļaut zvejot ziemeļu garneli zvejas aizlieguma apgabalā. Kuģi, kas vēlas izmantot šo atbrīvojumu, pirms ieiešanas zvejas aizlieguma apgabalā savu nodomu un izmantoto zvejas rīku paziņo piekrastes dalībvalsts zvejas uzraudzības centram.
            
            
               3.Kuģiem, kuri izmanto izmērselektīvo Nordmøre tipa režģi, kas minēts III pielikumā, un darbojas zvejas aizlieguma apgabalā, piemēro īpašu uzraudzības programmu, kas dalībvalstīm jāizveido, lai verificētu ziemeļu garneles mazuļu proporciju minētās sugas kopējā nozvejā. Minēto programmu rezultātus Komisijai nosūta ne vēlāk kā 6 mēnešus pēc programmas sākuma datuma un divpadsmit mēnešus pēc tam.
            
            
               4.Ja, inspicējot kuģi, kurš zvejas aizlieguma apgabalā izmanto izmērselektīvo Nordmøre tipa režģi, kas minēts III pielikumā, tiek konstatēts, ka ziemeļu garneles mazuļu nozveja sasniedz nozvejas robežlielumu, minētais kuģis uz visu atlikušo zvejas aizlieguma periodu iziet no zvejas aizlieguma apgabala. 
            
         
         
            
               5.Tomēr kuģis drīkst pēc zvejas rīka pielāgošanas atgriezties zvejas aizlieguma apgabalā un palikt tajā, ja tas saņem kompetento kontroles iestāžu atļauju. Tādā gadījumā kontroles iestādes inspicē kuģa nākamo zvejas rīka iemetienu, lai nodrošinātu, ka ziemeļu garneles mazuļu nozveja nozvejas robežlielumu nesasniedz.
            
            
               7. pants
            
            
               Zvejas aizlieguma apgabala ģeogrāfiskais apmērs
            
            
               Zvejas aizlieguma apgabala ģeogrāfiskās robežas nosaka, pamatojoties uz šādiem kritērijiem:
            
            
               (a)apgabala noteikšanā jo īpaši ņem vērā zvejas rīka vilkšanas trajektorijas, kas novedušas pie lēmuma noteikt zvejas aizliegumu, dziļuma līknes, nozvejas sastāvu un zvejas darbību;
            
            
               (b)zvejas aizlieguma apgabals nepārsniedz 50 jūras kvadrātjūdzes.
            
            
               8. pants
            
            
               Reāllaika zvejas aizlieguma ilgums
            
            
               1.Reāllaika zvejas aizliegums stājas spēkā lēmuma pieņemšanas dienā plkst. 24.00 pēc universālā koordinētā laika (UTC). Lēmuma pieņemšanas laiks būtu jāplāno tā, lai kuģiem, kas darbojas apgabala tuvumā, būtu pietiekami daudz laika tikt informētiem saskaņā ar 7. pantu.
            
            
               2.Zvejas aizliegumu apgabalā piemēro 14 dienas, pēc kurām to automātiski beidz piemērot pusnaktī (UTC).
            
            
               9. pants
            
            
               Piekrastes kaimiņvalstis 
            
            
               1.Piekrastes dalībvalstis var ierosināt sadarbību ar piekrastes kaimiņvalstīm, lai reāllaika zvejas aizliegumu ieviestu, izmantojot paraugošanas rezultātus no abām robežas pusēm.
            
            
               2.Ja apgabals, kurā nosakāms zvejas aizliegums, iesniedzas teritorijā un ūdeņos, kas ir divu vai vairāku piekrastes dalībvalstu suverenitātē vai jurisdikcijā, piekrastes dalībvalsts nekavējoties informē kaimiņos esošo piekrastes dalībvalsti un trešās valstis par konstatējumiem un lēmumu noteikt zvejas aizliegumu attiecīgajā apgabalā. Piekrastes kaimiņvalsts tad var apsvērt iespēju noteikt zvejas aizliegumu savos ūdeņos.
            
            
               3.Piekrastes dalībvalsts drīkst aicināt piekrastes kaimiņvalstis tās vārdā ņemt paraugus ūdeņos, kas ir šo valstu suverenitātē vai jurisdikcijā.
            
            
               10. pants
            
            
               Informācija
            
            
               1.Kad saskaņā ar 6. pantu ir pieņemts lēmums par reāllaika zvejas aizliegumu, piekrastes dalībvalsts nekavējoties: 
            
            
               (a)savā tīmekļvietnē ievieto paziņojumu par reāllaika zvejas aizliegumu, arī karti, koordinātas un pamatojošos paraugošanas ziņojumus;
            
            
               (b)ciktāl iespējams, informē kuģus, kas atrodas zvejas aizlieguma apgabala tuvumā;
            
         
         
            
               (c)ar elektronisku paziņojumu informē Norvēģijas Zivsaimniecības direktorātu, Komisiju un zvejas uzraudzības centrus attiecīgajās dalībvalstīs un trešās valstīs, kuru zvejas kuģiem ir atļauts darboties attiecīgajā apgabalā. Paziņojumā iekļauj informāciju par datumu un laiku, kad zvejas aizliegums stājas spēkā, koordinātas, kas norobežo zvejas aizlieguma apgabalu, un attiecīgo tīmekļvietni, kurā ir papildu informācija. 
            
            
               2.Dalībvalstis veic pasākumus, kas vajadzīgi, lai nodrošinātu, ka to zvejas uzraudzības centri informē kuģus, kuri peld ar to karogu un kurus ietekmē reāllaika zvejas aizliegums.
            
            
               3.Pēc pieprasījuma attiecīgā piekrastes dalībvalsts sniedz Komisijai detalizētus paraugošanas ziņojumus un pamatojumus, uz kuriem balstās saskaņā ar 7. pantu pieņemtais reāllaika zvejas aizliegums.
            
            
               11. pants
            
            
               Demersālie traleri ar Nordmøre tipa režģi
            
            
               1.
                     Neskarot Regulas (ES) Nr. 724/2010 7. pantu, demersālie traleri, kas izmanto turpmāk minētos zvejas rīkus, ir atbrīvoti no zvejas aizlieguma, ja minētajā pantā paredzētie nosacījumi ir izpildīti:
            
            
               - demersālie traļi, kuru linuma acs izmērs ir vismaz 32 mm, ar kuriem zvejo ziemeļu garneli (Pandalus borealis) un kuri aprīkoti ar Nordmøre tipa šķirotājrežģi, kam attālums starp stieņiem nepārsniedz 19 mm, bet nav aprīkoti ar zivju paturēšanas ierīci;
            
            
               - demersālie traļi, kuru linuma acs izmērs ir lielāks par 70 mm, ar kuriem zvejo Norvēģijas omāru (Nephrops norvegicus) un kuri aprīkoti ar Nordmøre tipa režģi, kam attālums starp stieņiem nepārsniedz 35 mm, bet nav aprīkoti ar zivju paturēšanas ierīci.
            
            
               2.
                     Karoga dalībvalstis, kuru kuģi izmanto 1. punktā minētos zvejas rīkus un darbojas reāllaika zvejas aizlieguma apgabalā, izveido īpašu uzraudzības programmu, kas dod iespēju verificēt, vai nozvejas nesasniedz robežlielumu. Ja nozvejas sasniedz robežlielumu, minētie kuģi uz atlikušo zvejas aizlieguma periodu iziet no zvejas aizlieguma apgabala. Minēto programmu rezultātus Komisijai nosūta ne vēlāk kā 6 mēnešus pēc programmas sākuma datuma un pēc tam – reizi divpadsmit mēnešos. Ja šādu programmu rezultāti liecina, ka nozvejas pārsniedz robežlielumus, atbrīvojums uz šiem zvejas rīkiem vairs neattiecas.
            
            
            
               12. pants
            
            
               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2020. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 1.10.2019
            
            
               
                     Komisijas vārdā –
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 354, 28.12.2013., 22. lpp.
               
               
                  
                     (2)
                  
                        OV L 198, 25.7.2019., 105. lpp.
               
               
                  
                     (3)
                  
                        OV L 179, 16.7.2018., 1. lpp.
               
               
                  
                     (4)
                  
                        Eiropas Savienības un Norvēģijas Saskaņotais zvejniecības apspriežu protokols par tehniskiem pasākumiem Skagerakā. Gēteborga, 2018. gada 6. septembris.
               
               
                  
                     (5)
                  
                        Nolīgums starp Eiropas Savienību un Norvēģijas Karalisti par savstarpēju piekļuvi zvejai Skagerakā kuģiem, kas kuģo ar Dānijas, Norvēģijas un Zviedrijas karogu.
               
               
                  
                     (6)
                  
                        OV L 213, 13.8.2010., 1. lpp.
               
               
                  
                     (7)
                  
                        MARE ĢD ad hoc līgums Nr. STEFC 19-15.
               
               
                  
                     (8)
                  
                        OV L 198, 25.7.2019., 105. lpp.
               
               
                  
                     (9)
                  
                        Komisijas 2010. gada 12. augusta Regula (ES) Nr. 724/2010, ar ko paredz sīki izstrādātus noteikumus par to, kā konkrētās zvejniecībās Ziemeļjūrā un Skagerakā īstenojami zvejas liegumi reāllaikā (OV L 213, 13.8.2010., 1. lpp.).
               
               
                  
                     (10)
                  
                        Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 43, 22.12.2009., 1. lpp.).
               
               
                  
                     (11)
                  
                        https://stecf.jrc.ec.europa.eu/documents/43805/2537709/STECF+PLEN+19-02.pdf.
               
               
                  
                     (12)
                  
                        Eiropas Parlamenta un Padomes 2018. gada 4. jūlija Regula (ES) 2018/973, ar kuru izveido daudzgadu plānu bentiskajiem krājumiem Ziemeļjūrā un zvejniecībām, kas minētos krājumus izmanto, un sīkāk nosaka kārtību, kā īstenot izkraušanas pienākumu Ziemeļjūrā, un ar kuru atceļ Padomes Regulas (EK) Nr. 676/2007 un (EK) Nr. 1342/2008.
               
               
                  
                     (13)
                  
                        Komisijas 2010. gada 12. augusta Regula (ES) Nr. 724/2010, ar ko paredz sīki izstrādātus noteikumus par to, kā konkrētās zvejniecībās Ziemeļjūrā un Skagerakā īstenojami zvejas liegumi reāllaikā (OV L 213, 13.8.2010., 1. lpp.).
               
               
                  
                     (14)
                  
                        https://stecf.jrc.ec.europa.eu/documents/43805/2537709/STECF+PLEN+19-02.pdf.
               
               
                  
                     (15)
                  
                        Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 43, 22.12.2009., 1. lpp.).
               
            
      
    ---documentbreak--- 
      
         
         
            
               PIELIKUMS
            
            
               I pielikums. Paraugošanas metodika
            
            
               Paraugus ņem un mēra saskaņā ar šādiem noteikumiem.
            
            
               1. Kad vien iespējams, paraugus ņem un mēra ciešā sadarbībā ar zvejas kuģa kapteini un apkalpi. Zvejas kuģa kapteini un apkalpi rosina piedalīties procesā. Viņus mudina arī dalīties ar informāciju, kas varētu būt zvejas aizlieguma apgabala robežu noteikšanai relevanta.
            
            
               2. Par pamatu nozvejas sastāva aplēsēm izmanto kopējo nozveju vienā zvejas rīka iemetienā.
            
            
               3. Paraugu ņem un mēra saskaņā ar šādu procedūru.
            
            
               a)
                     Paraugs jāņem tā, lai tas atspoguļotu ziemeļu garneles nozvejas sastāvu zvejas rīka iemetienā. Lai to panāktu, kapteinis vai viņa norīkota persona palīdz parauga ņemšanā.
            
            
               b)
                     Parauga minimālais apjoms ir 2 kg vai 1 litrs ziemeļu garneļu.
            
            
               4. Par robežgarumu īsāku ziemeļu garneļu daudzumu aprēķina kā procentuālo daļu no kopējā ziemeļu garneļu skaita paraugā.
            
            
               5. Paraugošanas ziņojuma veidlapu, kas iekļauta II pielikumā, pienācīgi aizpilda tūlīt pēc parauga izmērīšanas.
            
            
               
            
               II pielikums
            
            
                     
                        REĀLLAIKA ZVEJAS AIZLIEGUMI – PARAUGOŠANAS ZIŅOJUMS PIEKRASTES VALSTIJ
                     
                  
               
                     
                        Dati, kas saistīti ar ziemeļu garneles robežgarumu
                     
                  
               
                     
                        Inspekcijas/novērošanas dati
                     
                  
                  
                     
                        Inspekcijas platforma
                     
                  
                  
                     
                        Inspektora/novērotāja vārds, uzvārds
                     
                  
                  
                     
                        Inspektora/novērotāja vārds, uzvārds
                     
                  
                  
                     
                        Inspekcijas/novērošanas datums un laiks (1)
                     
                  
                  
                     
                        Inspekcijas/novērošanas pozīcija (2)
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Zvejas kuģa dati
                     
                  
                  
                     
                        Vārds
                     
                  
                  
                     
                        Izsaukuma signāls
                     
                  
                  
                     
                        Reģistrācijas numurs
                     
                  
                  
                     
                        Karoga valsts
                     
                  
                  
                     
                        Zvejas rīka tips:
                     
                     
                        tralis/dubulttralis
                     
                  
                  
                     
                        Linuma acs izmērs (mm)
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Selektīvie pasākumi
                     
                  
                  
                     
                        Režģis (ziemeļu garneles atšķirošanai)
                     
                  
                  
                     
                        Režģis (mm)
                     
                  
                  
                     
                        Citi
                     
                  
                  
                     
                  
                  
                     
                        Savācējmaiss
                     
                  
                  
                     
                        Savācējmaisa linuma acu izmērs
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Zvejas operācijas dati 
                     
                  
                  
                     
                        Sākums
                     
                  
                  
                     
                        Datums un laiks (1)
                     
                  
                  
                     
                        Pozīcija (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                  
                  
                     
                        Beigas
                     
                  
                  
                     
                        Datums un laiks (1)
                     
                  
                  
                     
                        Pozīcija (2)
                     
                  
                  
                     
                        Zvejas operācijas ilgums (3)
                     
                  
                  
                     
                         
                     
                  
               
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Nozvejas dati 
                     
                  
                  
                     
                        Aplēstā kopējā nozveja (kg) zvejas rīka iemetienā
                     
                  
                  
                     
                         
                     
                  
               
                     
                  
                  
                     
                        Aplēstā ziemeļu garneles nozveja (kg) zvejas rīka iemetienā
                     
                  
                  
                     
                  
               
                     
                  
                  
                     
                        Ziemeļu garneles parauga lielums (kg/litri)
                     
                  
                  
                     
                         
                     
                  
               
                     
                  
                  
                     
                        Kopējais ziemeļu garneļu skaits paraugā
                     
                  
                  
                     
                         
                     
                  
               
                     
                  
                  
                     
                        Par robežgarumu īsāku ziemeļu garneļu skaits paraugā
                     
                  
                  
                     
                         
                     
                  
               
                     
                  
                  
                     
                        Mazizmēra ziemeļu garneles procentos (par robežgarumu īsāku īpatņu skaits/kopējais skaits)
                     
                  
                  
                     
                         
                     
                  
               
                     
                        Novērojumi un papildinformācija
                     
                  
                  
                     
                        Papildinformācija no citiem avotiem, piemēram, no kapteiņa.
                     
                  
               
                     
                        Inspektora 
                           paraksts
                     
                  
                  
                     
                        Nav nepieciešams, ja ziņojums sagatavots elektroniski un piekrastes valstij nosūtīts pa e-pastu.
                     
                     
                  
               
                     
                        (1) dd/mm/gg hh mm (vietējais laiks 24 stundu sistēmā).
                           (2) Piemēram, 56°24' N 01° 30' E.
                           (3) hh mm.
                     
                  
               
               III pielikums: Selektīvais režģis, ko atļauts izmantot ziemeļu garneles zvejniecībā reāllaika zvejas aizlieguma laikā
            
            
            
               Grunts tralis, kura pagarinājuma daļas un āmja linuma acu izmērs ir vismaz 35 mm un kurš aprīkots ar šķirotājrežģi, kam augšējā daļā attālums starp stieņiem nav lielāks par 19 mm un apakšējā daļā attālums starp stieņiem nav mazāks par 9,5 mm. Aiz režģa apakšējās daļas ir nenoslēgta izeja uz jūras gultni. Linuma acs izmērs aiz šķirotājrežģa ir vismaz 35 mm.